HU
L 139/126
Az Európai Unió Hivatalos Lapja
2022.5.18.
Dánia
A repülésbiztonság-menedzsment hatékonyságával kapcsolatos célok a megvalósítás szintjében kifejezve, A-tól D-ig terjedő EASA-szinten
Érintett légi navigációs szolgáltató
Repülésbiztonság-menedzsmenttel kapcsolatos célkitűzés
Naviair
2021
2022
2023
2024
Repülésbiztonsági politika és a kapcsolódó célkitűzések
C
C
C
C
Repülésbiztonsági kockázatok kezelése
B
C
D
D
Repülésbiztonsági garancia
B
C
C
C
A repülésbiztonság előmozdítása
B
C
C
C
Repülésbiztonsági kultúra
B
C
C
C
(11)
A Dánia által a légi navigációs szolgáltató (Naviair) számára javasolt tervezett repülésbiztonsági célokat illetően a Bizottság megállapította, hogy a „repülésbiztonsági kockázatok kezelése” célkitűzés tekintetében 2023-ban tervezik elérni az uniós szintű teljesítménycél szintjét, míg a repülésbiztonság-menedzsmenttel kapcsolatos többi célkitűzés esetében a helyi teljesítménycélok 2022-től 2024-ig mindegyik naptári évben elérik az uniós szintű teljesítménycélok szintjét, kivéve a „repülésbiztonsági politikát és célkitűzéseket”, ahol az uniós szintű teljesítménycél szintjét a referencia-időszak minden naptári évében el tervezik érni.
(12)
A Bizottság megjegyzi, hogy a Dánia által benyújtott teljesítményterv-tervezet intézkedéseket határoz meg a Naviair számára a helyi repülésbiztonsági célok elérése érdekében, például az (EU) 2017/373 bizottsági végrehajtási rendeletben (6) előírt megfelelési követelmények, valamint az ICAO, a CANSO és az Eurocontrol biztonságirányítási kézikönyveiben felvázolt bevált gyakorlatok végrehajtását.
A Bizottság azonban úgy véli, hogy a harmadik referencia-időszak hátralévő éveinek nyomon követése során további részleteket kell megadni a tervezett intézkedésekkel kapcsolatban.
(13)
A (11)–(12) preambulumbekezdésben foglalt megállapítások alapján és tekintettel arra, hogy az (EU) 2021/891 végrehajtási határozatban kitűzött uniós szintű repülésbiztonsági teljesítménycélokat a harmadik referencia-időszak utolsó évére, tehát 2024-re kell elérni, a Dánia teljesítményterv-tervezetében foglalt célokat úgy kell értékelni, hogy összhangban vannak a „biztonság” fő teljesítményterülethez tartozó uniós szintű teljesítménycélokkal.
A „környezetvédelem” fő teljesítményterületen tervezett teljesítménycélok értékelése
(14)
A „környezetvédelem” fő teljesítményterületet illetően a Bizottság az (EU) 2019/317 végrehajtási rendelet IV. mellékletének 1.2. pontjában meghatározott kritérium alapján értékelte a tényleges röppályán az átlagos vízszintes útvonali repülési hatékonysággal kapcsolatban Dánia által benyújtott célok összhangját.
Ennek megfelelően a Bizottság a Dánia teljesítményterv-tervezetében javasolt célokat összehasonlította a harmadik referencia-időszakra vonatkozó felülvizsgált uniós szintű teljesítménycélok elfogadásának időpontjában, tehát 2021. június 2-án rendelkezésre álló európai útvonalhálózat-javítási tervben meghatározott, vízszintes útvonali repülési hatékonyságra vonatkozó releváns referenciaértékekkel.
A Bizottság a helyi körülmények figyelembevételével végezte el ezt az értékelést, kiegészítve azt a környezetvédelmi célok elérésére irányuló, tervezett intézkedéseknek az (EU) 2019/317 végrehajtási rendelet IV. mellékletének 2.1.
a) pontja szerinti felülvizsgálatával.
(6) A Bizottság (EU) 2017/373 végrehajtási rendelete (2017. március 1.) a légiforgalmi szolgáltatást/léginavigációs szolgálatokat és más légiforgalmi szolgáltatási hálózati funkciókat és azok felügyeletét ellátó szolgáltatókra vonatkozó közös követelmények meghatározásáról, valamint a 482/2008/EK rendelet, az 1034/2011/EU, az 1035/2011/EU és az (EU) 2016/1377 végrehajtási rendelet hatályon kívül helyezéséről, továbbá a 677/2011/EU rendelet módosításáról (HL L 62., 2017.3.8., 1. o.).